CELEX: 62015CN0104
Language: et
Date: 2015-03-03 00:00:00
Title: Kohtuasi C-104/15: 3. märtsil 2015 esitatud hagi – Euroopa Komisjon versus Rumeenia

4.5.2015   
            
            
               ET
            
            
               Euroopa Liidu Teataja
            
            
               C 146/29
            
         3. märtsil 2015 esitatud hagi – Euroopa Komisjon versus Rumeenia
   (Kohtuasi C-104/15)
   (2015/C 146/35)
   Kohtumenetluse keel: rumeenia
   
      Pooled
   
   
      Hageja: Euroopa Komisjon (esindajad: L. Nicolae, D. Loma-Osorio Lerena)
   
      Kostja: Rumeenia
   
      Hageja nõuded
   
   
               —
            
            
               tuvastada, et kuna Rumeenia ei ole võtnud vajalikke meetmeid, et vältida tolmuosakeste tekitatavat keskkonnasaastet, mida tekitab Bosneagi veehoidla laiendus, mis kuulub vase ja tsingi kaevandusettevõtjale Moldomin Moldova Nouă’s, on ta rikkunud Euroopa Parlamendi ja nõukogu 15. märtsi 2006. aasta direktiivi 2006/21/EÜ, kaevandustööstuse jäätmete käitlemise ja direktiivi 2004/35/EÜ muutmise kohta (1), artiklit 4 ja artikli 13 lõiget 2;
            
         
               —
            
            
               mõista kohtukulud välja Rumeenialt.
            
         
      Väited ja peamised argumendid
   
   Hagi, mille Euroopa Komisjon on Rumeenia vastu esitanud, puudutab Rumeenia ametiasutuste tegevusetust meetmete võtmisel selleks, et vältida tolmuosakeste tekitatavat keskkonnasaastet, mida tekitab vasekaevanduse veehoidla.
   Komisjon on seisukohal, et Rumeenia ei ole täitnud direktiivi 2006/21/EÜ artiklit 4 ja artikli 13 lõiget 2, kuna ta ei ole võtnud vajalikke meetmeid Bosneagi veehoidla laienduse kohal tekkivate tolmuosakeste leviku tõkestamiseks ja nii kahjustatakse inimtervist ja keskkonda. Komisjon leiab, et Rumeenia peab direktiivi 2006/21/EÜ artikli 4 nõuete täitmiseks tagama, et inimtervis ja keskkond oleks kaitstud mis tahes negatiivsete mõjude eest, isegi kui tal on teatud kaalutlusruum konkreetsete meetmete osas, mida ta on kohustatud võtma. Komisjon märgib ka, et nimetatud direktiivi artikli 13 lõige 2 sätestab pädeva asutuse konkreetse kohustuse — st see asutus on kohustatud tagama, et ettevõtja võtab sobivad meetmed selle tolmu elimineerimiseks või vähendamiseks.
   Komisjon tugineb käesolevas asjas Rumeenia pädeva keskkonnakaitseasutuse aruandele, pressis avaldatud teabele ja kohtueelses menetluses Rumeenia esitatud vastustele, mis kogumis tõendavad, et Moldova Nouă piirkonnas esineb märkimisväärne keskkonnakahjustus, mida tekitab Boşneag’i veehoidla laiendusest tekkiv tolm, mis eriti tugeva tuule korral kahjustab kohalike inimeste tervist ja keskkonda.
   Komisjon väidab ka, et Rumeenia ei saa direktiivi nõuete täitmata jätmise põhjendamiseks tugineda ainult riigisisestele olukordadele, nagu Moldomini erastamine ja ostja tulevikus tekkivad keskkonnalased kohustused.
   
      (1)  ELT L 102, lk 15.